AksaraLLM/aksara-bahasa-daerah-v1 huggingface dataset:
Indri Satria Putri, ing masarakat kondhang karo jeneng Dee Deee, dhèwèké iku new comer kang umuré isih 17 taun nanging wis siyap anggoné nyambut gawé ning donya hiburan.
Mung sangu debut album FUNNEE LOVE, alumnus International School of Singapore iki ngenalaké genre urban pop.
Ora namung babagan swara, jogèd kang dadi modal mligi uga gawé seneng.
Dhèwèké iku tau olèh bebungah minangka penari lan koréografer paling apik kanggo kategori-kategori kaya ta kategori contemporery duo comfort, hip hop obsession,
hip hop rebellion, lan hip hop recklessnes ning UWCSEA Art Festival 2009.

Dhèwèké kang lair ning tanggal 21 Agustus 1992 iki uga nyiapaké dhiri kanggo lumaku ning donya hiburan.
Ning ngisoré bendera Duta Talitakum Production kang dadi labelé, Dee Deee ngandalaké single kang basané Indonésia lan Inggris
kaya ta Dengarkanlah Aku lan
Better Than You.

Anak kaping loro saka pasangan pengusaha sukses Bambang Sujagad lan Ritha Ermuliana br Ginting Manik iki uga duwé kekarepan kang unik babangan musik urban pop
kang ditembangaké déning dhèwèké supaya olih perhatian saka para pecinta musik nagari ning Indonésia.
Lan buktiné, saiki dhèwèké wis bisa nggelar mini konser kang gedhé ning Djakarta Theater nalika tanggal 24 Mèi 2010.

Dee Deee dianggep dadi bintang kejora anyar ning blantika musik Indonésia.
Ning umur 17 taun dhèwèké wis ngerilis album kang sesirahé FUNEE LOVE nalika lagi ngelaksanakaké mini konser launching.
Ning acara mau, ditekani déning paraga-paraga wigati kaya ta Wiranto, Anindya Bakrie, lan para punggawa wigati sarta anak-anak yatim piatu.

Karo ngusung genre urban pop, Dee Deee ora namung modal suwara kang apik dhèwèké oga njoged kanti apik.
Tariané kang atraktif diweruhaké nalika lagi duet karo RAN.
Dhèwèké iku tau olih bebungah ning kategori penari lan koreografer paling apik contemporery duo comfort, hip hop obsession, hip hop rebellion, lan hip hop recklessness ning UWCSEA Art Festival 2009.
Paling ora Dee Deee kaya-kaya wisngelingaké masarakat marang Paula Abdul-penyanyi kelas donya kang miwiti kariré dadi koreografer.

Ing album FUNEE LOVE mau Dee Deee nyuguhaké 9 tembangan kang rong tembangané nganggo lirik basa Indonésia,
lan 7 tembangan liyané nganggo basa Inggris karo single hits Dengarkanlah Aku lan single-é kang kaping loro Better Than You.

Nanging lumakuné takdir ora bisa dianggep mulus-mulus baé.
Duta Talitakum Production kang ddai pihak label lan De Deee ngerasakaké, ora gampang anggoné dadi 'Young Diva'.
Nanging dhèwèké uga ora namung numpang liwat, dhèwèké tetep dieling karo launchingé kang megah amarga musik kanggo dhèwèké iku ora namung hiburan.

Diskografi 
 Funee Love (2010)

Cathetan suku 

Paraga saka Indonésia

id:Indri Satria Putri
Ade Suzie Mirella ning masarakat kondhang karo jeneng Dea Mirella () dhèwèké iku penyanyi lan mantan personel grup vokal Warna.
Dhèwèké iku putri saka pasangan Nasri Alim lan Ibu Agustina, miwiti donya hiburan amarga diajak Tamam Husein (bapa Nina Tamam)
kanggo nggabung ning grup musik Warna ning taun 1994. Sadurungé, Dea tau dadi pamenang ning Cipta Pesona Bintang episode kaping 77 ning RCTI taun 1994, lan juwara I tingkat Nasional lan Regional Panasonic Internasional Karaoke Contest. Dea uga ngraih juwara kaping pisanan ning grand final Cipta Pesona Bintang lan éntuk Copper Prize 99 Shanghai Asian Music Festival.

Sasuwené bebarengan karo Warna, Dea namung ngetokaké 2 album ya iku, Dalam Hati Saja (1998), lan Cinta (2000),
sadurungé pungkasané dhèwèké metu ning taun 2003 kanthi alesan péngin ngurusi kulawarga anyaré.

Album solo kang tau dibabarake ya iku Sedang Kurasa (Metrotama 1996), Ku Kan Pergi (Musica 1997), Menanti (Musica 2000), lan Satu (2001).

Dea tau sinau ing pendidikan Manajemen Transportasi Udara Universitas Trisakti lan kuliyah ning Ilmu Komunikasi Massa Universitas Prof Dr Moestopo Jakarta iki nikah karo Muhammad Abdu Elif Ritonga kang diceluk Eel, mantan drumer ADA Band. Sakloron nikah ning tanggal 23 September 2002 sawisé pacaran 7 taun suwené. Anaké kang kaping pisan dijenengi Melody Zahira Chielda Ritonga, lair 23 September 2005.

Ing sasi Juni 2011, Dea karo Ari Warna éntuk kasempatan kanggo ngeramekaké Gelaran Lombok Sumbawa Pearl Festival 2011 kang dianakaké ning tanggal 8-11 Juli 2011. Ning taun 2009 AB Three, 2011 artis Indonésia Idol lan taun 2011 iku Dea karo Ari.

Album 
 Ku Kan Pergi-1997
 Album Satu-2001

Cathetan suku 

Penyanyi Indonésia
Tokoh saka Makassar
Dharma Oratmangun (). Dhèwèké iku penyanyi, pangripta tembang, lan prodhuser musik saka Indonésia. Dharma Oratmangun tau olèh bebungah dadi Juwara I Fèstival Musik Pop Indonésia.

Dharma iku garwané Frida Yulia, lan wis momong anak telu kang dijenengi Gitari, Duan,
lan Melodi.

Dhèwèké saiki njabat dadi Ketua Umum Persatuan Artis Pencipta Lagu lan Penata Musik Rekaman Indonésia (PAPPRI) période taun 2007-2011. Iki kaping loroné dhèwèké njabat dadi Ketua PAPPRI, ning période sadurungé dhèwèké uga olèh kapercayan kanggo nyekel kalungguhan iku mau.

Ing sasi Fèbruari 2007, Dharma dipriksa déning Kejati Maluku babagan ana praduga korupsi APBD ing MTB taun 2003-2006. Sadurungé, bapané kang uga mantan Bupati Maluku Tenggara Barat (MTB), SJ Oratmangun uga wis tau dipriksa.

Sasi Oktober 2007, Dharma dadi prodhuser uga dadi salah sijining penyanyi ing album perdhanané Présidhèn R.I, Susilo Bambang Yudhoyono.

Wis nganti rong dasawarsa iki arang banget ana istilah fèstival lagu pop lan babagan iku mau ing taun 2010 diadani Indonésian Song Festival. Gagasan dhasaré, ngembangaké genre musik ing Indonésia lan kanggo golèk bakat-bakat anyar kanggo wakil saka Indonésia ing ajang fèstival internasional. Ditemoni ing FX Center, Jakarta, dina Senèn tanggal 15 Maret 2010, Dharma Oratmangun kang njabat dadi ketua umum njlèntrèhaké. Dharma uga nambahaké manawa tujuwan ajang iki ditindakaké iku kanggo golèk genre anyar ing donya musik pop kang wis nyampur karo kabudayan ing Indonésia.

Mbiyèné, ajang fèstival kaya iku wis nglairaké jeneng-jeneng kondhang kaya ta Broery, Vina Panduwinata, lan Harvey Malaiholo. Kuwi mau kang diarepaké saka pagelaran Indonésian Song Festival. Émané manawa wis sangalas taun gagasan kang kaya iku mau ora tau dilakokaké déning Dharma Oratmangun, mula dhèwèké yakin manawa gagasan mau bakal gawé indhustri musik ing Indonésia ramé.

Cathetan sikil 

Penyanyi Indonésia
Tiga Diva ya iku grup musik trio vokal kang anggotané para penyanyi kondhang, kaya ta Krisdayanti, Titi DJ, lan Ruth Sahanaya, trio vokal iki nggabung ning wiwitan taun 2006, diwangun amarga bantuwan saka Erwin Gutawa sing dadi panata musik lan Jay Subiyakto dadi panata artistik.
Konser 3 Diva iki diwiwiti nganggo iringané Erwin lan Jay, sukses ditindakaké ning Jakarta, Surabaya, Bandung lan Denpasar,
Nyusul sawisé iku trio iki sukses ning Malaysia, nalika tanggal 25 Maret taun 2007.
Malah sawisé iku trio iki ngrilis albumé dadi siji ing taun 2006, karo tembangan andalan duwéné Deddy Dukun, Semua Tumbuh Jadi Satu.

Nanging suwé-suwé, Diva Telu iki bubar karo Erwin-Jay ning wiwitan taun 2008.
Amarga kadadéan iku, konsèr Tiga Diva ning Hotèl Gran Melia, Jakarta Kidul nalika wengi pungkasaning taun.
Pihak kang ngelaksanakaké konser mau ora sarujuk karo Erwin-Jay, nanging dilanjutaké konser karo nampilaké musisi liyané dadi pendampingi.

Amarga saka iku pirang dina sawisé Erwin-Jay protès amarga Diva Telu mau tampil ora karo dhèwèké.
Mula ana kaputusan kanggo pegat lan ora ana tembung rujuk manawa Tiga Diva nganggo aransemen lan kabèh kang ana gayutané karo musikal kang tau digawé déning Erwin Gutawa ning awal Fèbruari 2008.

Saiki Tiga Diva kang sadurungé biyasa ditulis déning 3Diva ning logoné nuli diowah dadi DI3VA.
Bebarengan karo kadadéan iku, Tiga Diva uga wusanané ngrilis mini album kang judhulé DI3VA (2008)
kang isiné telung tembangan, A Lotta Love (ciptaan Titi DJ), Adilkah Ini Untukku (ciptaan Icha Jikustik) lan Mencinta (Titi DJ dan Anang).

Miturut Jeffry Woworuntu garwané Ruth Sahanaya, 3 Diva iku format acara kang sebeneré dudu grup kaya Elfas Singer utawa Manhattan Transfer.
Kabeneran ana telung penyanyi ing program mau mula digawé 3 Diva, sawisé program mau bubar isih ana prabawa kang gedhé, mula wusananré ditindakaké terus, lan masarakat meruhi yèn 3 diva iku grup anannging sabeneré dudu.

Sadurungé para anggota 3 Diva nganggo kajayaané dhéwé-dhéwé, mula ora padha gumantung maring anggota liyané.
Telu-teluné duwé karir dhéwé-dhéwé.

Diskografi 
 Semua Jadi Satu-2006
 DI3VA-2008  (mini album)

Cathetan suku 

Grup musik Indonésia
Grup musik 2000-an
Penyanyi
Dian Khrisna ) ya iku Putri Indonésia taun 2003, dhèwèké olèh bebungah dadi Putri Indonésia sawisé ngalahaké 35 kontèstan saka kabèh laladan ing Indonésia. Dhèwèké iku wanita kang olèh gelar Putri Indonésia 2003. Dian Khrisna dinobataké sawisé bisa ngalahaké kurang luwih telung puluh kontèstan saka kabèh laladan ing Indonésia, ing kana dhèwèké dadi wakil saka DKI Jakarta.

Lair ing Jakarta, 26 November 1977, Dian sadurungé tau nyambut gawé ing Prompt Marketing Research lan dadi réporter ing acara Sportivo ing TransTV. Nyusul sawisé iku ing taun 2003, Dian nglakoni programming supervisor ing MetroTV lan sawisé iku dhèwèké pindhah
ing pérangan Hubungan Masarakat MetroTV. Ing taun 2005, dhèwèké uga tau metu dadi pamaca ing stasiun télévisi MetroTV.

Dian kang uga anggota Miss Indonésia Club iki tau nglakoni sekolah babagan komunikasi lan psikologi ing Lewis & Clark College ing Oregon, Amérikah Sarékat.
Ora mung iku, dhèwèké uga tau sekolah ing babagan komunikasi massa ing Royal Melbourne Institute of Technology ing Melbourne, Australia. Ing papan iku mau dhèwèké uga olèh gelar Master of Arts (MSc).

Ing taun 2004, ing sela-sela acara pamilihan Putri Indonésia 2004 ing Jakarta Convention Center, dhèwèké ngomong manawa kepénginan saben wong iku ora padha. Dhèwèké kang bakalé nyerahaké makuthané marang Putri Indonésia 2004 iku nanggapi pitakonan saka wartawan babagan pénginé mengko sawisé ora dadi Putri Indonésia. Makuthané iku bakal disrahaké marang Artika Sari Devi, wanita saka Provinsi Bangka Belitung kang kapilih dadi Putri Indonésia 2004. Dian ngaku ora bakal nerusaké pagawéyané manèh ing donya hiburan, kaya ta para mantan Putri Indonésia sadurungé. Kaya ta Shanty Manuhutu, Putri Indonésia 1995, kang tau dadi presenter télévisi lan paraga ing sinétron,
nalika iki dhèwèké dadi manajer komunikasi perusahaan Conoco Phillips.
Sing dadi pepénginané iku dhèwèké péngin duwé perusahaan dhéwé.

Cathetan sikil 

Pemenang Putri Indonésia
Pembawa acara pawarta Indonésia
Putri Indonésia
Diana Nasution () ya iku penyanyi kang kondhang ing era 70-an lan 80-an,
Watara taun 1970-an, dhèwèké duet karo mbakyuné yoiku Rita Nasution lan gawé '"Nasution Sisters'" kang kondhang rikala iku.
Diana Nasution Lahir ing kutha Medan, Sumatra Utara, 6 April 1944. Dhèwèké akèh nyiptakaké tembangan-tembangan kang dadi kondhang nalika mangsane. Tembang kang tau diciptaaké dhèwèké kaya ta
Benci Nanging Rindu, Ayah, Dasar Lelaki, Katakan Sejujurnya, Jangan Biarkan, Sayang Bilang Sayang lan Pergi Untuk Kembali.

Watara taun 1970-an, Diana tau ngetokaké duet bareng karo Rita Nasution, mbak ayuné dhéwé. Mula duo mau dijenengi duo Nasution Sisters kang uga ditampa déning masarakat kanthi antusias saka para penggemaré.

Nalika meluni Festival Penyanyi Nasional 1977, Diana tau duet bareng Alm. Melky Goeslaw (bapa saka Melly Goeslaw) ing festifal iku.
Kaloroné nggawakaké tembang Bila Cengkeh Berbunga lan Malam Yang Dingin riptaané Minggus Tahitoe.
Nanging sakloroné kalah apiké karo penyanyi Hetty Koes Endang kang tampil dadi juara kaping pisan.

Diana kang sabanjuré nikah karo pangripta tembangan Minggus Tahitoe iku, uga tau main filem ing antarané ya iku CINTAKU TERGADAI (1977) bareng karo Paul S. Murry.

Salah sijiné putra saka Diana ya iku Marcello Tahitoe utawa kang luwih akrab kanthi jeneng Ello ing masarakat. Sakbanjuré mèlu napak ana ing papan seni dadi penyanyi.

Ing kawitan taun 2010, Diana aktif manèh ing panggung musik. Dhèwèké olih tawanan saka Titi DJ kanggo duet ing lagu kang judhulé Jangan Biarkan kang dijupuk saka albumé Titi paling anyar, TITI TO DIANA, salah sijining album tributé Titi kanggo diana.

Sawentara iku, Diana kudu ngrasakaké lara amarga duwé lelara kanker payudara kang wis tekan stadium 3B.
Dhèwèké wis nglakoni pangobatan-pangobatan, kaya kemoterapi kang sempet gawé rambuté rontok lan awaké dadi kuru. Nanging lelarane saiki wis rada suda.

Penyanyi wanita kelahiran Medan kang populer ing era 80-an, Diana Nasution, katoné wis mènèhi lampu ijo déning gayutan anaké, Marcello Tahitu (Ello) karo Julie Estelle.

Sajeroning keuripané, sanajan Diana Nasution dadi wong kang paling cedhak karo Ello kang ora liya ibu lan anak,dhèwèké ngaku Ello mung sewates mènèhi ngerti déning Diana yèn kaloroné mau (Ello dan Julie)
lagi pacaran. Katone masalah mau dadi wujud blakoné Ello déning ibuné, kang ora liya ya iku Diana Nasution.

Album 
 The Best of Diana Nasution
 Rinto Harahap album Sukses-VCD Karaoke "Benci Nanging Rindu"
 50 Tahun Rinto Harahap vol 1 VCD Karaoke "Sengaja aku Datang"
 Jangan Biarkan
 Katakan Sejujurnya
 Pergi untuk kembali
 Sayang bilang Sayang
 Dasar lelaki
 Ayah

Cathetan suku 

Penyanyi Indonésia
Tokoh Kristen Indonésia
Marga Nasution
Lair 1958
Ferry Rotinsulu (). Ferry Rotinsulu punika salah satunggaling kiper . Sapunika Ferry Rotinsulu main wonten klub Liga Indonésia Sriwijaya F.C.. Ferry Rotinsulu nginggilipun 182 cm. Ferry Rotinsulu saded ndadosaken "Laskar Wong Kito" utawi Sriwijaya F.C dados jawara wonten ing Piala Indonésia nalika taun 2007 sasampunipun final wonten ing Stadion Gelora Bung Karno, Jakarta. Nalika samanten Sriwijaya Football Club saged ngalahaken klub ingkang asalipun saking Papua Persipura Jayapura lumantar adu penalti kanthi skor 3-0. Wonten ing babak adu penalti Ferry Rotinsulu saged ngalangi tendangan juru main Persipura ingkang namanipun David Da Rocha saha Eduard Ivakdalam. Sadèrèngipun wonten babak semifinal, nalika babak adu penalti, Ferry ugi saged nepis tendangan juru main Pelita Jaya Purwakarta inggih punika Ardan Aras saha Vagner Luis. Nanging sanajan ingkang kapilih dados juru main ingkang saé piyambak wonten ing Copa Indonesia 2007. Déné kang dados juru main paling apik inggih punika Bambang Pamungkas.
Ferry Rotinsulu miwiti karir dadi juru main bal profésional kanthi nggabung kaliyan Persipal, Palu, wiwit taun 1999. Sekawan mangsa tampil sareng kaliyan klub Persipal Palu nanging nalika taun 2003, Ferry Rotinsulu lajeng main wonten ing klub Persijatim Sala FC. Ferry tetep main main wonten ing klub punika ngantos namanipun klub bsl-bslsn owah dados Sriwijaya Football Club (SFC).

Pranala njaba 
 Profil Ferry @ DjieSamSoe.com

Cathetan suku 

Pamain bal-balan Indonésia
Hamka Hamzah (. Hamka Hamzah punika salah satunggaling juru main bal ingkang asalipun saking nagara Indonésia. Hamka Hamzah punika mantan bèg Persija Jakarta. Sapunika, Hamka Hamzah main wonten ing Persipura Jayapura. Hamka Hamzah ugi dados anggota tim nasional bal-balan Indonésia. Sanajan main dados bèg utawi juru main mburi, nanging Hamka Hamzah ugi naté main dados striker. Nalika main dados striker, Hamka Hamzah ngginakaken kaos kanthi nomer geger 23. Hamka Hamzah punika gadhah badan ingkang nginggilipun 172 cm saha awratipun 61 Kg.
Hamka Hamzah ugi naté dipunwartakaken badhé main wonten ing klub Sriwijaya FC. Ngenani [[[pawarta]] punika pelatih Persipura Jayapura ingkang namanipun Jacksen F Tiago lajeng mbantah pawarta punika. Jacksen boten ngleresaken manawi bèg Hamka Hamzah badhé nggabung kaliyan Sriwijaya FC nalika kompetisi mangsa 2011/12. Hamka Hamzah ugi boten naté nedahaken pawarta punika tumrap manajemen utawi pelatih. Jacksen nedahaken manawi punika namung gosip saking medhia.

Karir 
Hamka Hamzah naté main wonten ing klub-klub bal-balan kados ta ingkang kasebutaken wonten ing ngandhap punika.

Karir Junior 
 2000-2001: PSM Makassar Junior

Karir Senior 
 2001-2002: PSM Makassar
 2002-2003: Persebaya Surabaya
 2004-2008: Persija Jakarta
 2008-2009: Persik Kediri
 2009-2010: Persisam Samarinda
 2010-Sekarang: Persipura Jayapura

Karir Timnas 
 2004-Sapunika: Indonésia

Pranala njaba 
 Hamka Hamzah pada National-Football-Team.com

Cathetan suku 

Lair 1984
Wong urip
Pamain bal-balan Indonésia
Pamain bal-balan Persija Jakarta
Hendro Kartiko punika salah satunggaling juru main bal Indonésia. Hendro Kartiko punika lair nalika tanggal 24 April 1973 wonten ing kitha Surabaya. Nalika main, limrahipun Hendro Kartiko njabat dados Kiper. Hendro Kartiko gadhah badan ingkang nginggilipun 178 cm saha awratipun 71 kg. Hendro Kartiko limrahipun ngginakaken kaos kanthi nomer geger 1. Hendro Kartiko asring dipunwastani "Fabien Barthez Indonesia". Jejuluk punika amargi Hendro gadhah mustaka ingkang gundhul. Hendro Kartiko sampun main bal mbélani tim nasional Indonésia sampun langkung saking 50 tetandhingan. Hendro Kartiko wiwit main bal wonten ing tinm nasional Indonésia nalika taun 1996. Hendro Kartiko kalebet salah satunggaling juru main timnas Indonésia ingkang asring main. Kajuwaraan ingkang naté dipuntumuti Hendro Kartiko inggih punika Piala Asia 1996 saha Piala Asia 2000. Wonten ing kajuwaraan punika, Hendro Kartiko main kanthi saé saéngga pikantuk pahargyan kiper utama tim bintang Asia 2000 déning AFC. Wonten ing klub, nalika taun 2005 Hendro Kartiko main wonten ing klub bal-balan Persija Jakarta.
Nalika taun 1999, Hendro Kartiko dados kiper ingkang saé piyambak ing Indonésia.

Karir 
Karir ingkang dipunlampahi Hendro Kartiko.
 Porsela Treblasala (1989)
 Glenmore Banyuwangi (1989)
 Persewangi Banyuwangi (1990-91)
 PS Unmuh Jember (1992-94)
 Persid Jember (1994-95)
 Mitra Surabaya (1995-98)
 Persebaya Surabaya (1998-2000)
 PSM Makassar (2000-02)
 PSPS Pekanbaru (2003)
 Persebaya Surabaya (2003-04)
 Persija Jakarta (2005-2006)
 Arema Malang (2007-2008)
 Persija Jakarta (2008-2009)
 Sriwijaya FC (2009-2010)
 Persija Jakarta (2010-)

Cathetan suku 

Pemain bal Indonésia
Lair 1973
Ricardo Salampessy (). Ricardo Salampessy punika salah setunggaling juru main bal ingkang asalipun saking nagara Indonésia. Ricardo Salampessy punika main wonten ing klub Persipura Jayapura. Ricardo Salampessy main dados bèg wonten ing klub punika. Nalika main ing klub Persipura utawi main wonten ing tim nasional bal-balan Indonésia, Ricardo Salampessy asring dipundadosaken posisi bék tengen.
Saderengipun nggabung kaliyan Persipura nalika taun 2006, Ricardo Salampessy miwiwiti karir dados juru main bal kanthi main wonten ing klub Persiwa Wamena. Klub punika dados salah setunggaling tim Papua. Ricardo Salampessy wiwit main wonten ing tim nasional Indonesia nalika taun 2005. Nalika samanten Ricardo Salampessy mbela Indonésia wonten ing SEA Games ingkang dipunwontenaken ing Manila.
Nalika nembé gladhèn kanggé putaran kang katelu Pra Piala Dunia (PPD) 2014, Ricardo Salampessy ingkang dados bèg andalan ngalami kesleo otot.
Ricardo kesleo nalika nembé latiyan sareng timnas wonten ing Stadion Krakatau, Cilegon.
Nalika gladhèn, Ricardo Salampessy gladhèn sareng kaliyan juru main sanès ingkang cacahipun sanga. Latiyan punika dipunpimpin kaliyan fisioterapis timnas ingkang namanipun Mathias Ibo.
Ricardo Salampessy punika inggilipun 176 cm saha awratipun 67 kg.

Cathetan suku 

Lair 1984
Wong urip
Pamain bal-balan Indonésia
Mohammad Nasuha (). Mohammad Nasuha punika salah satunggaling juru main bal ingkang asalipun saking nagara Indonésia. Sapunika, Mohammad Nasuha main wonten ing klub Persib Bandung. Saderengipun main wonten Persib Bandung, Mohammad Nasuha naté main wonten ing Persija Jakarta. Mohammad Nasuha punika kagolongaken dados juru main ingkang saged sedayanipun. Amargi Mohammad Nasuha saged dados penyerang, glandhang, saha bèg. Mohammad Nasuha ugi dados anggotanipun  nalika main wonten ing Piala Suzuki AFF 2010. Nalika samanten, Timnas dilatih kaliyan pelatih ingkang namanipun Alfred Riedl. Nalika main wonten ing Piala AFF 2010, Mohammad Nasuha gaprukan kaliyan juru main sanès. Kadadéan punika ndadosaken Mohammad Nasuh kedah dipunjahit mustakanipun. Nalika samanten tim Garuda saking Indonésia mengsah Filipina saha mimpang kanthi skor 1-0. Kadadéan punika nalika main wonten ing babak semifinal ingkang sepisanan. Sanajan mustakanipun dipunperban nanging Mohammad Nasuha tetep main bal-balan malih. Mohammad nasuha punika mantan juru main Laskar Wong Kito sami kaliyan juru main-juru main ingkang namanipun Ferry Rotinsulu, Charis Yulianto, Ambrizal, Ponaryo Astaman, Isnan Ali, Cristian Worabay, saha Tony Sucipto.

Cathetan suku 

Lair 1984
Wong urip
Pamain bal Indonésia
Pamain Persija Jakarta
yaiku dipunginakakên kanggé sayuran ugi kénging dipunginakakên kanggé usada.
Katuk mênika tuwuhan kanthi nama latin Sauropus adrogynus (L) Merr, famili Euphorbiaceae. Nami sanèsipun katuk inggih mênika mêmata wontên ing basa Mêlayu, simani wontên ing basa Minangkabau, kêbing saha katukan wontên ing basa jawi, saha wontên ing basa Madura dipunwastani kerakur.
Katuk mênika wontên kalih jinisipun inggih punika katuk abrit saha katuk ijem. Katuk abrit kathah dipuntêmokakên wontên ing alas. Kêjawi mênika, katuk abrit ugi dipunginakakên kanggé tanêman hias amargi ronipun ingkang gadhah wêrni ingkang saé inggih mênika ijêm radi abrit.

Katuk ijêm kathah dipunginakakên kanggé konsumsi kados ta dados sayuran saha obat-obatan. Wontên ing Indonésia, katuk mênika dipun-ginakaken kanggé nglancarakên toya susu ibu (ASI). Kajawi punika, katuk ugi kènging dipunginakakên kanggé obat borok, bisul, demam, saha darah kotor.
Sapunika, ron katuk sampun dipunwedalaken dados sediaan fitofarmaka ingkang gadhah khasiat kanggé nglancaraken ASI. Nalika wekdal 2000 wontên sêdasa prodhuk pêlancar ASI wontên ing Indonesia ingkang ngandhut èkstrak katuk. Wontên ugi ékstrak ron katuk ingkang dipunginakakên kanggé bahan fortifikasi wontên ing prodhuk daharan ingkang dipun-ginakaken kanggé ibu ingkang nembé nyusoni. Daun katuk punika dipundhahar sasampunipun dipungodhog saha dipuntumis.

Cathetan suku 

Phyllanthaceae
Janganan
Salamander geger abang utawi Salamander geger abrit (Plethodon cinereus) punika salah setunggaling salamander alas ingkang ukuranipun alit. Salamander geger abrit limrahipun manggèn wonten pèrèng alas ing Amérika Lèr pérangan wétan, inggih punika tlatah Missouri; Carolina Utara; Quebec saha Provinsi Maritimeswonten ing Kanada ngantos Minnesota. Salamander geger abang ugi misuwur dados Salamander geger abang lor. Nama punika kanggé mbéntenaken saking Salamander geger abang kidul (P. serratus). Salamander geger abang gadhah kalih variasi warna. Inggih punika variasi geger abang saha warni ingkang langkung peteng inggih punika geger ireng. Kajawi punika wonten variasi sanèsipun inggih punika warni belang kuning, oranye saha pethak.

Reproduksi saha biomassa 
Salamander geger abarit jaler lan èstri gadhah ciri ingkang bènten. Bèntenipun punika wujud pakananipun saha teritori kawin inggih punika wonten ing sangandhapipun karang saha kayu. Nanging kathah-kathahipun salamander geger abang punika sistem monogami sosial. Salamander punika wiyaraken tlatah sareng-sareng kaliyan salamander geger abang sanèsipun. Salamander geger abang punika gadhah anak nalika wulan Juni saha Juli. Salamander geger abang wadon limrahipun ngasilaken tigan ingkang cacahipun sekawan ngantos pitulas saben satunggal taunipun. Tigan punika lajeng netes nalika sampun 6-8 minggu.

Cathetan suku 

Amfibi Amérikah Sarékat
Fauna Amérikah Sarékat
Fauna Delaware dan Maryland
Fauna Kanada
Amfibia Michigan
Loncang utawi onclang utawi Oncang utawi ron brambang, inggih punika salah satunggaling janganan ingkang limrahipun dipun-ginakaken kanggé bumbu wujud wuwuran ing masakan mi ayam, sup, utawi bakso ingkang wonten duduhipun. Kajawi punika, ron brambang ugi asring dipun-ginakaken kanggé isi martabak. Kajawi reginipun ingkang mirah janganan punika ugi kathah gizinipun. Oncang gandanipun kados limrahipun bawang-bawangan. Janganan punika asring dipun-ginakaken kanggé nyedhepaken masakan.

Loncang gadhah wujud bunder saha panjang kados pipa, nanging wonten ing pérangan pucukipun awujud lancip. Werninipun ingkang pérangan ngandhap radi pethak, déné ronipun awerni ijem sepuh. Ingkang limrahipun dipunkonsumsi saking oncang inggih punika pérangan ron enèm ingkang awerni ijem saha wit semu ingkang awerni pethak.

Loncang gadhah nama latin Allium Fistulosum. Kados dipunsitir saking Times of India, ron loncang tuwuh wonten ing kebon Cina 5.000 taun kapengker.

Kajawi kanggé bahan masakan, oncang ugi saged migunani tumrap kaséhatan. Oncang punika ngandhut unsur-unsur aktif ingkang saged nglawan saha mejahi baktèri saéngga saged dados antibiotik saha saged ngrangsang thukulipun sèl ing badan. Kajawi punika, oncang ugi ngandhut vitamin A saha vitamin C ingkang kathah cacahipun, kalsium, protéin, lemak, karbohidrat, serat saha kalori. Oncang ugi saged ngicalaken iler wonten ing kerongkongan, kanggé tamba rématik, saha anémia utawi kirang rah. Loncang punika gadhah wit semu ingkang inggilipun antawis 60-70 cm.

Cathetan suku 

Alliaceae
Brambang
Artikel mawa basa krama

br:Sivolez
ca:Cebollí gal·lès
cs:Cibule zimní
de:Winterzwiebel
fa:تره‌فرنگی
fr:Ciboule
hsb:Pózdnja cybla
io:Cibolo
it:Allium fistulosum
kk:Батун
ko:파 (식물)
ln:Ndɛmbi
pl:Czosnek dęty
ru:Лук-батун
sr:Аљма (биљка)
uk:Батун
vi:Hành
zh:葱
zh-min-nan:Chhang-á
zh-yue:蔥
Zulkifly Syukur (). Zulkifly Syukur punika salah satunggaling juru main bal Indonésia.

Karir 
Sapunika Zulkifly syukur main wonten Persib Bandung ing Liga Super Indonésia, sadéréngipun punika, Zulkifly Syukur naté main wonten ing Arema Indonésia, Persmin Minahasa, Pelita Jaya, saha klub bal-balan PKT Bontang. Zulkifly punika salah satunggaling juru main timnas U-23 ingkang ndhèrèk TC wonten ing Walanda arahan Foppe de Han saha Bambang Nurdiansyah. Zulkifly Syukur limrahipun dados bék. Kajawi punika, Zulkifly syukur ugi dados juru main ingkang wigati wonten ing timnas Indonésia nalika AFF Suzuki Cup 2010 asuhan Alfred Riedl. Zulkifli Syukur punika bék sayap Arema Indonésia ingkang dados juru main timnas nalika Piala AFF 2010.

Zulfikly naté bingung tumrap PSSI ingkang boten tegas tumrap status juru main timnas. Nalika samanten, PSSI sadéréngipun nedahaken yèn boten nampi juru main ingkang main wonten ing Liga Primer Indonésia (LPI), nanging PSSI malah nimbali juru main LPI kanggé mlebet seleksi timnas u23 nagara Indonésia. Kajawi punika Muhammad Ridwan, juru main Tangerang Wolves ingkang main ugi wonten ing LPI malah saged mlebet pratélan 26 nama skuat timnas u23 Indonésia pra-Olimpiade 2012. Zulkifli ngakeni bingung kaliyan standar ganda PSSI.

Cathetan suku

Pranala njawi 
 Zulkifli Syukur ing Database pemain bal Indonesia , eyesoccer.id

Pemain bal Indonésia
Oktavianus Maniani (). Oktovianus Maniani punika salah satunggaling juru main bal ingkang asalipun saking Papua, Indonésia. Oktovianus Maniani naté nggabung kaliyan PSMS Medan nalika taun 2008-2009. Nalika putaran 2 ISL 2009-2010, Oktovianus nggabung kaliyan klub Persitara Jakarta Utara. Sajrone main bal-balan, Oktavianus Maniani punika gadhah kaluwihan nalika main inggih punika mlayunipun ingkang banter saha target shot ingkang pas nalika nendhang bal saking jarak ingkang tebih. Nalika ISL taun 2010-2011, Oktovianus Maniani nggabung kaliyan klub Sriwijaya FC. Klub punika dipunlatih kaliyan Ivan Kolev. Oktovianus ugi naté main wonten ing  naliak piala AFF 2010. Nalika main bal wonten timnas, Oktovianus dipunlatih kaliyan Alfred Riedl. Wonten ing timnas senior, Oktovianus Maniani sampun ndamel gol ingkang cacahipun kalih. Gol-gol punika dipuncithak Oktovianus nalika Timnas main mengsah kaliyan nagara Maladewa saha Timor Leste.
Okto wiwit mangertos bal punika nalika yuswanipun taksih gangsal taun. Nalika alit Okto boten pitados manawi saged main bal wonten ing klub ingkang profésional amargi Oktovianus Maniani punika asalipun boten saking kulawarga juru main bal. Okto punika gadhah idola ingkang namanipun Elie Aiboy. Okto punika putra ingkang pungkasan saking pasangan Benyamin Maniani saha Dorci Maniani. Okto dados putra jaler piyambak saking sedhérék ingkang cacahipun gangsal.

Gol Internasional

Cathetan suku 

Lair 1990
Wong urip
Pamain bal-balan Indonésia
Pamain tengah bal-balan
Firman Utina lair wonten ing kampung Komo Luar, Manado nalika tanggal 15 Désémber 1981. Firman Utina punika kapten énggal timnas Indonésia sasampunipun Bambang Pamungkas asring dados cadangan kaliyan pelatih Alfred Riedl.

Firman Utina miwiti karir wonten ing klub Sepakbola Indonésia Muda ingkang wonten ing laladan Manado. Sasampunipun dangu wonten ing sekolah bal-balan punika, Firman Utina lajeng pindhah wonten ing klub amatir Bina Taruna, sasampunipun yuswanipun sampun cekap, Firman Utina lajeng sekolah wonten ing sekolah bal-balan. Firman Utina sangsaya trampil kanggé main bal-balan. Sasampunipun tigang tau main wonten ing klub amatir punika, Firman Utina lajeng mlebet wonten ing Persma Junior. Persma Junior punika salah satunggaling tim semi-profésional ingkang wonten ing laladan punika.

Prosès kanggé mlebet wonten ing Persma Junior punika boten kados seleksi juru main bal ingkang sanès. Firman Utina punika dipunrekrut sasampunipun nyithak 12 gol nalika main ing salah satunggaling tetandhingan wonten ing turnamen klub lokal ing Manado. Pelatih Persma Manado ingkang namanipun Benny Dollo punika gadhah pepenginan kanggé mangertosi kaliyan striker lokal ingkang saged nyithak gol ingkang cacahipun satunggal lusin punika. Sasampunipun punika, Firman lajeng mlébet dados anggotanipun Persma.
Sapunika Firman dados juru main ingkang misuwur wonten ing klub utawi nasional. Pemain ingkang gadhah posisi dados gelandhang punika misuwur gadhah mobilitas ingkang saé, tendangan ingkang santer saha pantheng. Nalika tanding kaliyan Laos wonten ing piala AFF 2010, Firman punika saged ndamel gol ingkang cacahipun kalih wonten ing gawang Laos.

Cathetan suku 

Pamain bal-balan Indonésia
Pamain tengah bal-balan
Pamain bal-balan
Muhammad Ilham (). Muhammad Ilham punika salah satunggaling juru main bal saking nagara Indonésia. Muhammad Ilham punika putra ingkang kaping enem saking sadulur ingkang cacahipun wolu. Muhammad Ilham punika putranipun pasangan H. Baharuddin Said (alm.) saha H. Nurdian (alm.). Sapunika, Muhammad Ilham main wonten ing klub Persija. Muhammad Ilham punika gadhah idhola ingkang namanipun Kurniawan Dwi Yulianto saha juru main bal manca nagara ingkang namanipun Kaka. Kajawi remen main bal, Muhammad Ilham ugi gadhah hobi mancing. Nalika Kualifikasi Piala Dunia FIFA 2014 (AFC) mengsah kaliyan Turkmenistan ingkang dipunwontenaken nalika tanggal 23 Juli 2011, Ilham nyumbang satunggal gol.
Nalika tandhing kaliyan Deltras Sidoarjo wonten ing lanjutan Indonésia Super League utawi ISL 2010/2011 wonten ing Gelora Bung Karno Jakarta, Muhammad Ilham boten saged main wonten ing Persija Jakarta. Pemain ingkang kalebet pilaripun timnas Indonésia punika pikantuk aumulasi kertu kuning nalika main mbela Timnas nglawan Malawadewa ing dinten-dinten sadéréngipun. Rahmad Darmawan minangka pelatih nedahaken bakal nggantos Muhammad Ilham kaliyan juru main ném ingkang anami Ramdani Lestaluhu. Muhammad Ilham nginggilipun 168 cm saha awratipun 68 kg. Limrahipun, Muhammad Ilham main dados gelandhang kanthi nomer geger 81.

Cathetan suku 

Pamain bal-balan Indonésia
Eka Ramdani (). Eka Ramdani punika juru main bal asil binaan tim junior Persib Bandung kanthi nggabung kaliyan PS UNI, salah satunggaling klub anggota Persib. Nalika samanten yuswanipun Eka Ramdani taksih welasan taun. Salajengipun, Eka Ramdani lajeng dados salah satunggaling juru main timnas Indonésia ingkang gadhah bakat ingkang saé.

Eka Ramdani naté dados juru main timnas Indonésia nalika main wonten ing Pra Piala Asia U-16, Piala ASEAN U-19, Pra Piala Asia U-20, Piala Sultan Brunei U-21, Pra Olimpiade Athena saha SEA Games(U-23). Kajawi punika Eka Ramdani ugi main wonten ing timnas senior nalika main memengsahan kaliyan Afrika Selatan wonten ing tetandhingan persahabatan ingkang dipunwontenaken ing Stadion Utama Gelora Bung Karno, Senayan nalika taun 2005.

Eka Ramdani ugi asring mbélani timnas Indonésia nalika wonten even-even internasional.
Eka Ramdani punika pikantuk jejuluk Cebol, punika awit badanipun ingkang alit saha nginggilipun ingkang namung 165 cm.
Eka Ramdani naté main wonten ing klub Jakarta Timur, Persijatim. Nanging juru main kanthi nomer punggung 18 punika lajeng wangsul malih wonten ing klub Persib.

Eka Ramdani punika dados salah satunggaling juru main bal ingkang dados inceran tim-tim nasional, pramila Eka Ramdani punika kalebet juru main ingkang langkung awis reginipun ing Indonésia. Persib ngantos ngedalaken arta ingkang cacahipun 500 yuta kanggé ngontrak Eka Ramdani kanthi wekdal satunggal mangsa.

Cathetan suku 

Pamain bal-balan Indonésia
Pamain tengah bal-balan
Wong Jino iku salah siji wong kang ana ing Repulik Rakyat Cina.
Cacahe warga kang ana ing wong Jino iki kurang luwih 20.000 wong. Saka cacahé iku, paling akèh urip ing Keresidenan Xishuangbanna Provinsi Yunnan. Basa kang digunakaké ya iku basa kino kang kagolong basa Tibet-Birma rumpun basa Sino-Tibeto. Wong iki ora duwé aksara dhéwé ing basane. Jaman biyèn wong iki nganut animisme lan muja mbah buyute.
  
Omahe wong Jino iku digawé saka pring kang digawé panggung ing sadhuwure bukit. Lumrahé wong lanang nggunakaké  klambi putih utawa biru lan clana digawé saka rami utawa katun.
Wong wadon, miturut aturan adhate nggunakaké  klambi kang akèh wernane lan diwènèhi bordir ing gulon, lan nggunakaké  rok ireng cekak. Ana uga kang nggunakaké  rok dawa. Wong wadon wong jino uga gawé sanggul utawa gulungan rambut kang disampirke ing bahu. Saliyané iku uga nggunakaké  topi rami wujudé krucut.
Wong Jino nganut aliran monogami. Uripe wong Jino luwih kabukak tinimbang wong liyané. Sadurungé nikh, calon nganten lanang lan wedoke diolehke nglakoni tumindake kaya wis dadi bojone. Ing désa-désa uga dideke omah kusus kanggo pasangan lanang wédok kang durung nikah. Ing wong Jino arang banget ana sing pegat.

Cathetan sikil 

Suku bangsa ing Cina
Cina
The Lord of the Rings inggih punika satunggalipun novèl kisah fantasi épik anggitanipun J. R. R. Tolkien. Karya punika sampun dados legénda ing jagadipun pandemen novèl saking abad kaping 1900-an. Novèl punika dipunterbitaken ing tigang jilid nalika taun 1954 lan 1955, saben satunggal jilid kapérang saking kalih buku. Jilid ingkang kapisan dipunparingi irah-irahan The Fellowship of the Ring, jilid kaping kalih The Two Towers, lan jilid kaping tiga The Return of the King.

Cariyos ing novèl The Lord of the Rings dipunserat awit taun 1937 ngantos taun 1949 lan dados salah satunggalipun karya sastra abad kaping 20 ingkang paling misuwur lan dipunterjamahaken dhateng 38 basa. The Lord of the Rings sampun dipunfilem-aken ngantos kaping tiga, ingkang kapisan minangka filem animasi déning Ralph Baksi nalika taun 1978 (minangka pérangan kapisan saking kalih filem ingkang wiwitanipun dipunrencanakaken), ingkang kaping kalih ing taun 1980 minangka acara ing televisi. Karya kaping tiga, trilogi filem The Lord of the Rings déning sutradara Peter Jackson ingkang dipunrilis nalika taun 2001, 2002, lan 2003, sampun menangaken sawatawis bebingah Academy Awards.

Cathetan suku

Pranala njawi 

Artikel mawa basa krama
Pratibha Patil (Marathi: प्रतिभा पाटील) () inggih punika Présidhèn India ingkang kaping 12 ingkang sapunika taksih njabat. Panjenenganipun punika satunggalipun pulitikus Konggrès Nasional Indial. Penjenenganipun dados présidhèn èstri kapisan lan warga Marathi kapisan ingkang dados présidhèn. Panjenenganipun dipunsahaken minangka présidhèn nalika tanggal 25 Juli 2007 déning Mahkamah Agung India K. G. Balakrishnan. Panjenenganipun dados gantosipun Dr. A.P.J. Abdul Kalam.

Patil punika satunggalipun anggota Konggrès Nasional India (INC) ingkang dipuncalonaken United Progressive Alliance lan India Kiwa. Panjenenganipun menangaken Pamilian présidhèn India 2007 ingkang dipunwontenaken tanggal 19 Juli 2007, ngalahaken Bhairon Singh Shekhawat kanthi salisih 300,000 swanten pamilih.

Biografi 
Patil miyos ing kulawarga Narayan Rao ing Jalgaon, Maharashtra. Panjenenganipun pikantuk gelar M.A. saking lan gelar sarjana hukum saking sekolah inggil hukum nagari ing Mumbai. Nalika taksih kuliyah, Patil naté pikantuk piala kanggé kajuwaraan tenis méja antar parguruan inggil. Panjenenganipun palakrami kaliyan Devisingh Ransingh Shekhawat nalika tanggal 7 Juli 1965. Pasangan punika gadhah satunggal putra jaler lan satunggal putri. Sadèrèngipun mlebet jagad pulitik, panjenenganipun dados pekerja sosial, lan dados pengacara ing Jalgaon.

Karier pulitik 
Pratibha Patil naté dados anggota Dewan Legislatif Maharashtra nalika taun 1962-1985. panjenneganipun ugi naté dados anggota parlemen ing
Lok Sabha lan Rajya Sabha. Panjenenganipun dados anggota Rajya Sabha saking 5 Juli 1985 ngantos dumugi 2 April 1990 lan anggota Lok Sabha kaping 1o nalika 1991-1996.

Pranala njawi 
 Profil resmi ing situs Pamaréntah Rajasthan
 Biodata resmi ing situs Parlemen India

Cathetan suku 

Artikel mawa basa krama
Gubernur Rajasthan
Pulitikus India
Pulitikus Kongrès Nasional India
Présidèn India
Lair 1934
Bèntèng Frederik Hendrik inggih punika satunggalipun bètèng ingkang dipundamel déning Walandi ing Taman Wihelmina Jakarta. Sapunika panggènan tilas wangunan bètèng punika dipunyasa Masjid Istiqlal.

Sajarah 
Gubernur Jenderal Johannes van den Bosch punika dados arsitèk saking garis pertahanan ingkang gadhah nama Defensieljn van den Bosch. Garis Pertahanan ingkang salajengipun dipunnyatakaken gagal amargi kirang manpaatipun punika kagelar saking pojok kidul margi Bungur Besar ing wingkingipun Stasiun Senen, ngantos dumugi lèr. Saking pojok ingkang lèr kasebat garis pertahanan lajeng dipunterasaken tumuju sisih kilèn nglangkungi Sawah Besar, Krekot, Gang Ketapang, lajeng ménggok mangidul nglangkungi Petojo ngantos sisih kilèn lapangan Monumen Nasional (Monas). Saking punika garis pertahanan punika taksih dipunlajengaken ngantos Tanah Abang, ménggok ngétan nglangkungi margi Kebon Sirih, brug (kreteg)Prapatan lan Kramat Bunder.

Bèntèng Frederik Hendrik dipunyasa ing taun 1834 déning Gubernur Jenderal Johannes van den Bosch. Kabaripun ing benthéng sepuh ingkang sampun dangu dipunbongkar punika wonten trowongan dhateng Pasar Ikan. Loncéng ingkang sanajan sampun sepuh nanging taksih saged dipun-ginakaken kanthi saé꧋ punika wonten ing toko arloji kagunganipun tiyang Walandi ing Rijswijk. Nama toko kasebat inggih punika "Van Arken".

Ing jaman panjajahan Walandi, Bèntèng Frederik Hendrik ing wayah siyang lan dalu tansah dipunjagi déning tamtama. Saking bètèng punika saben jam 05.00 lan 20.00 tansah dipunungelaken swanten mriem. Angkah témbakan mriem punika minangka tandha tumrap para tamtama kémawon.

Pranala njawi 
Benteng Bawah Tanah

Cathetan suku 

Artikel mawa basa krama
Jakarta
Sajarah Jakarta
Sajarah Indonésia
Dr. Yahya Muhaimin () inggih punika Mantri Pendidikan Nasional Républik Indonésia ing wekdal Kabinét Persatuan Nasional. Panjenenganipun pikantuk gelar sarjana ing taun 1971 saking Universitas Gadjah Mada lan gelar dhoktor saking Massachusetts Institute of Technology nalika taun 1982. Sadèrèngipun dipunangkat dados mantri, panjenenganipun dados dhosén ing Fakultas Ilmu Sosial lan Ilmu Pulitik ing Universitas Gadjah Mada.

Pendidikan 
Yahya Muhaimin miwiti sekolahipun ing SRI Bumiayu nalika taun 1956. Salajengipun nglajengaken ing SMI Bumiayu ing taun 1959. Panjenenganipun sekolah SMA ing Purwokerto ing taun 1962. Sasampunipun lulus SMA, panjenenganipun nglakengaken dhateng Central Community High School, De Witt, Iowa, Amérikah Sarékat ing taun 1963. Taun 1971 panjenenganipun kuliyah ing Fakultas Ilmu Sosial lan Ilmu Pulitik ing Universitas Gadjah Mada Yogyakarta. Panjenenganipun naté kuliyah ing IAIN Sunan Kalijaga, Yogyakarta nanging boten rampung. Salajengipun Yahya Muhaimin kuliyah mendhet gelar dhoktor ing Institut Teknologi Massachussets, Amérikah Sarékat ing taun 1982.

Kariér 
Panjenenganipun dados dhosén Ilmu Sosial lan Ilmu Pulitik UGM saking saking taun 1973. Panjenenganipun ugi dados pengelola program S2 Fakultas Ilmu Sosial lan Ilmu Pulitik UGM saking taun 1982 ngantos 1984. Ing taun 1996 ngantos dumugi 1999, Yahya Muhaimin dados Kepala Pusat Studi Keamanan lan Perdaméan UGM. Panjenenganipun ugi naté dados Konsulat Pendidikan ing Washington DC. Taun 1999 ngantos 2001 panjenenganipun dados Mantri Pendidikan Nasional Républik Indonésia.

Pranala njawi 
A. Yahya Muhaimin

Cathetan suku 

Artikel mawa basa krama
Mantri Wiyata Indonésia
Tokoh ICMI
Alumni Universitas Gadjah Mada
Tokoh Brebes
Lair 1943
Sarwono Kusumaatmadja (miyos ing Jakarta, 24 Juli 1943) inggih punika politisi saking Indonésia. Panjenenganipun punika tilas Sekretaris Jederal Parté Golongan Karya (Golkar) lan tilas Mantri Nagara Pendayagunaan Aparatur Nagara ing taun 1993 ngantos dumugi taun 1998, lan [[Mantri Eksplorasi Kelautan (1999-2001). Salajengipun, Sarwono kapilih dados anggota Dewan Perwakilan Laladan (DPD) saking DKI Jakarta ing Pemilu 2004.
Priyantun jaler lulusan Teknik Sipil Institut Teknologi Bandung (ITB) punika sampun ngliwati periodisasi sajarah pulitik ing Indonésia, saking ordhé ènggal dhateng ordhé réformasi.

Kariér 
Wiwit taksih mahasiswa, panjenenganipun sampun aktif ing organisasi. Taun 1967-1968 panjenenganipun njabat dados Ketua Umum Dewan Mahasiswa ITB. Panjenenganipun ugi ndhèrèk Program Pertukaran Pelajar ingkang anjangsana dhateng Amérika sarékat ing taun 1968. Taun 1970 panjenenganipun dados Ketua Organizing Commitee ASEAN University Student Association.

Taun 1971 panjenenganipun kapilih dados Anggota DPR RI. Nalika taun 1983-1988, panjenenganipun njabat dados Sekretaris Jenderal DPP Golkar, ndhampingi Sudharmono minangka Ketua Umum. Nalika ing Senayan punika, panjenenganipun ugi dados Delegasi Tetep Organisasi Internasional Parlemèn ASEAN (1978-1988).

Salajengipun, nalika Présidhèn Suharto, panjenenganipun dipunangkat dados Mantri Nagara Pendayagunaan Aparatur Nagara (1988 – 1993) lan Mantri Nagara Lingkungan Hidup (1993 – 1998). Nalika Présidhèn Abdurrahman Wahid, panjenenganipun pinitados njabat Mantri Kelautan lan Perikanan (1999-2001).

Pranala njawi 
Sarwono Kusumaatmadja

Cathetan suku 

Artikel mawa basa krama
Tokoh Indonésia
Mantri Sagara lan Mina Indonésia
Mantri Kukuban Marta Indonésia
Mantri Daya Guna Aparatur Nagara lan Réformasi Birokrasi Indonésia
Hendarman Supandji () inggih punika Jaksa Agung ing Kabinet Indonésia Bersatu minangka gantosipun Abdul Rahman Saleh nalika Reshuffle kabinèt II tanggal 7 Mèi 2007. Sadèrèngipun Hendarman njabat dados Jaksa Agung Muda Pidana Khusus ing Kejaksaan Agung.

Panjenenganipun naté pikantuk bebingah minangka "Pegawé ingkang sregep lan jujur" saking Kepala Kejaksaan Inggil Kalimantan Wétan nalika taun 1970-an punika naté tugas ing Kejaksaan Negeri Jakarta Pusat (1979-1981), Pusat Operasi Intelijen Kejaksaan Agung (1982-1983), Atase Kejaksaan ing KBRI Bangkok (1990-1995), Asisten Perdata lan TUN ing Kejati Palembang (1996-1997), Staf mirunggan Jaksa Agung (1998), Kepala Biro Keuangan Kejaksaan Agung (1998-2002), Jaksa tinggi ing Yogyakarta, lan Sekretaris Jaksa Agung Muda Pengawasan sadèrèngipun kapilih dados JAM Pidsus 25 April 2005.

Nalika tanggal 4 Mèi 2005, Hendarman dipunlantik déning Présidhèn Susilo Bambang Yudhoyono minangka Ketua Tim Pemberantasan Tindak Pidana Korupsi (Timtastipikor). Tim punika gadhah anggota cacahipun 48 tiyang saking Polri, Kejaksaan Agung (Kejagung), lan BPKP lan dipunjangkepi penasehat saking Jaksa Agung, Kapolri, lan Kepala BPKP ingkang dunungipun ing sangandhapipun lan gadhah tangung jawab langsung dhateng présidhèn.

Tugasipun TimTasTipikor kanthi umum kaserat wonten ing Dudutan Présidhèn (Keppres) Nomor 11 Taun 2005. Wonten ing Keppres punika dipunsebataken, tugas TimTasTipikor inggih punika ngawontenaken panyelidhikan, panyidhikan, lan panuntutan jumbuh kaliyan paugeran hukum acara pidana ingkang kanggé tumrap kasus lan utawi indhikasi tindak pidana korupsi. Salajengipun madosi lan nyekel pelaku ingkang dipundugi ngawontenaken tindak pidana korupsi sarta nalusuri lan ngamanaken sadaya asétipun tujuanipun supados arta korupsi kasebat dipunwangsulaken.

Cathetan suku

Pranala njawi 

Artikel mawa basa krama
Jaksa Agung Indonésia
Alumni Universitas Diponegoro
Lair 1947
Ir. H. Erman Suparno, MBA., MSi. (miyos di Dudu Wétan, Kacamatan Grabag, Purworejo tanggal 20 Maret 1950) inggih punika salah satunggalipun pulitikus Indonésia. Panjenenganipun punika Mantri Tenaga Kerja lan Transmigrasi wiwit 5 Dhésèmber 2005 ngantos dumugi 22 Oktober 2009. Panjenenganipun mlebet ing posisi kasebat minangka gantosipun Fahmi Idris wonten ing parombakan mantri ingkang dipunwontenaken Présidhèn Susilo Bambang Yudhoyono nalika Dhésèmber 2005. Panjenenganipun asalipun saking Parté Kebangkitan Bangsa (PKB).

Panjenenganipun pikantuk gelar MBA saking Universitas Newport Amérikah Sarékat nalika taun 1993 lan salajengipun pikantuk gelar Pasca Sarjana Jurusan Administrasi Nagara saking Universitas Indonésia ing taun 2000. Awit taun 1994 panjenenganipun dados anggota dewan pengurus ing pinten-pinten perusahaan. Erman dipunnominasikaken minangka Mantri Tenaga Kerja lan Transmigrasi déning Ketua PKB, MUhaimin Iskandar. Nalika dipunlantik dados mantri, panjenenganipun taksih njabat Wakil Ketua Komisi V DPR lan bendhahara umum PKB. Sadèrèngipun punika penjenenganipun njabat minangka pimpinan Komisi IV ing DPR.

Erman naté kacilakan bus nalika tanggal 13 Dhésèmber 2004 ingkang ngrenggut nyawa salah satunggalipun panumpang sanèsipun. Bus kasebat mlebet jurang ing Bantul, Yogyakarta lan Erman kalebet salah satunggalipun panumpang ingkang nandhang tatu.

Pranala njawi 
Erman Suparno

Cathetan suku 

Artikel mawa basa krama
Tokoh Indonésia
Mantri Bau lan Transmigrasi Indonésia
Juwono Sudarsono () inggih punika salah satunggalipun pulitikus Indonésia ingkang njabat Mantri Pertahanan awit 21 Oktober 2004 ngnatos dumugi 22 Oktober 2009. Panjenenganipun punika Mantri Pertahanan kapisan ingkang kapilih saking golongan sipil. Sadèrèngipun punika sadangunipun 40 taun, saking taun 1959 ngantos 1999, Mantri Pertahanan tansah dipunjabat déning kalangan militér.

Panjenenganipun punika lulusan sarjana saking Universitas Indonésia lan Ph.D. saking London School of Economics and Political Science, London. Panjenenganipun punika putranipun Soedarsono, tilas Mantri Dalam Negeri Indonésia nalika Kabinet Sjahrir II.

Nalika wekdal pamaréntahanipun Présidhèn BJ Habibie wonten ing Kabinet Reformasi Nasional, Juwono Sudarsono njabat Mantri Pendidikan Nasional, lajeng nalika wekdal pamaréntahanipun Présidhèn Abdurrahman Wahid panjenenganipun pinitados dados Mantri Pertahanan (1999-2000).

Panjenenganipun ugi dipunangkat dados Duta Besar Luar Biyasa Berkuasa Penuh kanggé Inggris ngantos taun 2004. Nalika tanggal 21 Oktober 2004 panjenenganipun dipunlantik minangka Mantri Pertahanan ing pamaréntahanipun Présidhèn Susilo Bambang Yudhoyono ngantos dumugi taun 2009.

Cathetan suku

Pranala njawi 
Juwono Sudarsono

Artikel mawa basa krama
Éropah-Indonésia
Alumni Universitas Indonésia
Mantri Dhépènsi Indonésia
Mantri Wiyata Indonésia
Mantri Kabinet Indonésia Bersatu
Mantri Kukuban Marta Indonésia
Lair 1942
Moerdiono () inggih punika tilas Mantri Sekretaris Nagara Républik Indonésia, panjenenganipun njabat ngantos kalih periodhé: Kabinet Pembangunan V (21 Maret 1988-17 Maret 1993) lan Kabinet Pembangunan VI (17 Maret 1993-16 Maret 1998). Moerdiono asring dipuntimbali--Pak Moer--sadangunipun Ordhé Ènggal, nyambut damel ing Sekretariat Nagara minangka pandhampingipun Soedarmono. Panjenenganipun tansah ngati-ati anggénipun maringi katrangan dhumateng pers. Amargi saking pangati-atinipun punika, anggénipun ngendikan kesanipun pedhot-pedhot lan telat mikiripun, kamangka panjenenganipun punika priyantun ingkang tliti sanget. Panjenenganipun kagolong priyantun ingkang ramah lan raket kaliyan kadang wartawan.

Panjenenganipun naté sekolah ing Akademi Papréntahan Dalam Negeri (APDN), Malang ing taun 1957. Salajengipun nglajengaken ing Lembaga Administrasi Nagara (LAN), Jakarta ing taun 1967 lan Wajib Militér, lan pungkasanipun gadhah pangkat Mayor Jendral.

Awit purwanipun jaman Ordhé Ènggal panjenenganipun niti karir ing Sekretariat Nagara minangka pandhampingipun Soedarmono. Dipunwiwiti minangka Staf Sekretariat Nagara ing taun 1966. Salajengipun dados Asisten Mantri Sekretaris Nagara Urusan Khusus (1972). Taun 1981 panjenenganipun pinitados njabat Mantri Sekretaris Kabinét. Nalika Kabinét Pembengunan IV panjenenganipun njabat Mantri Muda Sekretaris Muda (1983-1988). Lajeng dados Mantri Nagara Sekretaris Nagara, kalih periodhé nalika Kabinét Pembangunan V lan VI (1988-1999-1993-1998).

Cathetan suku

Pranala njawi 
Moerdiono; Tiga Dekade Petinggi Setneg 

Artikel mawa basa krama
Politikus Indonesia